ג'יימי לין ספירס

ג'יימי לין ספירס (באנגלית: Jamie Lynn Spears; נולדה ב-4 באפריל 1991) היא שחקנית וזמרת קאנטרי אמריקאית, אחותה הקטנה של הזמרת בריטני ספירס. היא מוכרת בעיקר בשל תפקידה כזואי ברוקס בסדרה "זואי 101" מבית ניקלודיאון. ג'יימי לין ספירס, נולדה בעיר מק'קומב, מיסיסיפי שבארצות הברית, בתם של ג'יימס פארנל ספירס, קבלן בנייה במקצועו, ולין איירן, סופרת ומפיקה. היא גדלה בקנטווד במדינת לואיזיאנה ובהמשך בניו יורק. ספירס היא אחותה הקטנה של הזמרת בריטני ספירס, המבוגרת ממנה בעשור. לספירס ישנו גם אח גדול יותר, המפיק בריאן ג'יימס, יליד 1977. הוריה התגרשו ב-2002, כאשר הייתה בת 11. בשנת 2010 השניים חזרו להיות שוב יחד אך מבלי להתחתן ובשנת 2020 ככל הנראה סיימו שוב את מערכת היחסים ביניהם. בשנת 2001 גילה את ספירס מפיק פרסומות, ושנה לאחר מכן היא כבר כיכבה בפרסומות של חברת פפסי ובשנת 2002 הופיעה בתפקיד קטן בסרט "קרוסרודס" ביחד עם אחותה, כאשר היא גילמה את דמותה הצעירה שגילמה אחותה. ספירס הייתה חלק מצוות השחקנים של תוכנית המערכונים "כל זה" בערוץ ניקלודאון, בשנים 2002–2003. לאחר מכן עזבה לטובת סדרה אחרת באותו ערוץ, "זואי 101" בה היא גילמה בתפקיד הראשי את זואי. ספירס דיבבה את דמותה של זהבה בסרט "Unstable Fables: The Goldilocks and the 3 Bears Show" המבוסס באופן חופשי על סיפור הילדים "זהבה ושלושת הדובים". הסרט הוא חלק מטרילוגיית סרטים של חברת ג'ים הנסון, שהתבססו כולם על סיפורי ילדים שונים. הסרט יצא לאקרנים ב-2008. בשנת 2020 גילמה את נורין בסדרת הטלוויזיה "מגנוליות מופלאות" של רשת נטפליקס. בשנת 2023 חזרה לגלם את זואי שגילמה בסדרה "זואי 101" בסרט "זואי 102". ב-3 בדצמבר 2013 הוציאה בריטני ספירס את האלבום "Britney Jean" הכולל דואט עם ג'יימי בשיר "Chillin' with You". ב-25 בנובמבר 2013, ספירס הוציאה את סינגל הבכורה שלה, בשם "How Could I Want More", מתוך המיני-אלבום הבכורה שלה, "The Journey", שיצא לאור ב-27 במאי 2014. בשנת 2016 הוציאה את הסינגל שלה "Sleepover". בשנת 2020 הוציאה סינגל נוסף "Follow Me" יחד עם הזמרת שנטל ג׳פריז. בשנת 2023, היא השתתפה בעונה ה-32 של תוכנית המציאות "רוקדים עם כוכבים". ב-20 בדצמבר 2007, לאחר פרסום במגזין !OK, הודתה ספירס בגיל 16 כי היא בהיריון מבן זוגה בשנתיים האחרונות קייסי אולדרידג', אשר גדול ממנה בשנתיים. ההודעה עוררה גלים בתקשורת העולמית, בשל גילה הצעיר של ספירס. בין השאר נטען שבן זוגה עלול להיות מואשם בבעילת קטינה, משום שלפי החוק בלואיזיאנה, שם מתגוררת ספירס, היא טרם הגיעה לגיל ההסכמה. לאחר כמה חודשים הודיעה ספירס שהיא מאורסת לאולדרידג' מאחר שהיא רוצה לשמור את התינוק. ב-19 ביוני 2008 ילדה ספירס בת ה-17 את בתה, מאדי בריאן אולדרידג'. על התמונה הראשונה שלה ושל התינוקת שלה שילם מגזין OK! הבריטי מיליון דולר. במרץ 2009, הודיעו ספירס ואולדרידג׳ על ביטול אירוסיהם ועם זאת, הזוג חזר להיות ביחד בין אוגוסט 2010 לנובמבר באותה שנה. לאחר הפרידה עברה ספירס עם בתה לנאשוויל, טנסי, במטרה להתחיל את הקריירה המוזיקלית שלה בתחום הקאנטרי. במקביל ב-2011, פיתחה מערכת יחסים עם ג׳יימי ווטסון, איש עסקים שבבעלותו שירותי תקשורת מתקדמים עבור שותפויות מדיה כשבמהלך תקופה זו הם נפרדו וחזרו עד שהכריזו על אירוסיהם במרץ 2013 והתחתנו ב-14 במרץ 2014 בניו אורלינס. ב-11 באפריל 2018 ילדה ספירס את בתם המשותפת, אייבי ג׳ואן. 2014: The Journey מדיה וקבצים בנושא ג'יימי לין ספירס בוויקישיתוף אתר האינטרנט הרשמי של ג'יימי לין ספירס ג'יימי לין ספירס, ברשת החברתית פייסבוק ג'יימי לין ספירס, ברשת החברתית אקס (טוויטר) ג'יימי לין ספירס, ברשת החברתית אינסטגרם ג'יימי לין ספירס, סרטונים בערוץ היוטיוב ג'יימי לין ספירס, במסד הנתונים הקולנועיים IMDb (באנגלית) ג'יימי לין ספירס, באתר AllMovie (באנגלית) ג'יימי לין ספירס, באתר Rotten Tomatoes (באנגלית) ג'יימי לין ספירס, במסד הנתונים הקולנועיים KinoPoisk (ברוסית) ג'יימי לין ספירס, באתר ספוטיפיי ג'יימי לין ספירס, באתר MusicBrainz (באנגלית) ג'יימי לין ספירס, באתר Discogs (באנגלית) ג'יימי לין ספירס, באתר Songkick (באנגלית) ג'יימי לין ספירס, באתר בילבורד (באנגלית) ג'יימי לין ספירס ב-TV.com עובדות בסיסיות על ג'יימי לין ספירס (אורכב 27.09.2007 בארכיון Wayback Machine) Jamie Lynn & Casey: The Wedding’s Off! - OK! Magazine - The First for Celebrity News, web.archive.org, ‏2009-10-09 Wedding's off! Jamie Lynn Spears, Casey Aldridge disengaged, web.archive.org, ‏2009-08-15 Are Jamie Lynn Spears and Casey Aldridge Getting Back Together?, PEOPLE.com (באנגלית) 411mania.com: Music - Jamie Lynn Spears and Casey Aldridge Break Up Again, web.archive.org, ‏2010-11-14 Who Is Jamie Lynn Spears’s Fiance, Jamie Watson? | News | Wetpaint, web.archive.org, ‏2013-09-26 Jamie Lynn Spears Engaged to Jamie Watson: See Her Ring!, Us Weekly, ‏2013-03-03 (באנגלית) Jamie Lynn Spears Marries James Watson in New Orleans, E! Online, ‏Sat Mar 15 00:28:00 GMT+0 2014 It's a Girl! Jamie Lynn Spears Welcomes Daughter Ivey Joan - See the Sweet First Photos, PEOPLE.com (באנגלית) Jamie Lynn Spears Gives Birth to Baby No. 2: It's a Girl!, E! Online, ‏Thu Apr 12 16:11:00 GMT+0 2018